als_Latn dik_Latn sag_Latn
El- Bekare
183. O ju që besuat, agjërimi u është bërë obligim sikurse që ishte obligim edhe i atyre që ishin para jush, kështu që të bëheni të devotshëm.
184. (jeni të obliguar për) Ditë të caktuara, e kush është i sëmurë prej jush ose është në udhëtim (e nuk agjëroi), atëherë ai (le të agjërojë) më vonë aq ditë. E ata që i rëndon (nuk mund të agjërojnë), janë të obliguar për kompenzim, ushqim (ditor), të një të varfëri, ai që nga vullneti jep më tepër, ajo është më mirë për te. Mirëpo, po që se dini, agjërimi është më i mirë për ju.
185. (ato ditë të numëruara janë) Muaji i Ramadanit që në te (filloi të) shpallet Kuríani, që është udhërëfyes për njerëz dhe sqaruesi i rrugës së drejtë dhe dallues (i të vërtetës nga gënjeshtra). E kush e përjeton prej jush këtë muaj, le të agjërojë, ndërsa kush është i sëmurë ose në udhëtim, le të agjërojë aqë ditë nga ditët e mëvonshme. All-llahu me këtë dëshiron lehtësim për ju, e nuk dëshiron vështërsim për ju. (të agjëroni ditët e lëshuara më vonë) Që të plotësoni numrin, të madhëroni All-llahun për atë se u udhëzoi dhe që të falenderoni.
Pejgamberi thotë se All-llahu i Lartmadhëruar ka thënë:
Secila vepër që bën njeriu, i takon vetëm atij, për secilën vepër të mirë ka shpërblim dhjetëfish.
Agjërimi është ekskluzivisht për Mua dhe Unë e shpërblej për të; agjëruesi lë hajen, pijen dhe kënaqësitë tjera për hir Timin. Kur dikush nga ju agjëron, të mos i afrohet gruas së tij dhe të mos flasë fjalë të këqija. Nëse dikush e sulmon dhe qorton agjëruesin, le t’i thotë: Unë agjëroj! Agjëruesi ka dy gëzime, njëri është kur e ndërpret agjërimin (iftari), tjetri është dita kur do ta takojë Zotin e vet. E ai që agjëron për All-llahun, është më i këndshëm se era e myshkut. (Buhariu, Muslimi, Darimi, Ahmedi, Nesai, Ibn Maxhe)
Kush agëron muajin e Ramazanit me besimin e vërtetë në zemër dhe duke i kryer të gjitha detyrimet, atij do ti fallen mëkatet që i ka bërë deri atëherë. (Buhariu, Ebu Davudi, Nesai)
Kur vjen muaji i Ramazanit dyert e Xhennetit happen, dyert e Xhehenemit mbyllen, ndërsa shejtanët janë në pranga. (Muslimi, Buhariu)
Kush nuk i le gënjeshtrat dhe nuk pushon së vepruari me gënjashtra, nuk ka nevojë ta lë ushqimin dhe pijet për shkak të All-llahut. Kush nuk i lë fjalët e këqija dhe punët e këqija në Ramazan, gjatë kohës së agjërimit, nuk ka nevojë as të agjërojë, ngase All-llahut nuk i duhet që kushdo të durojë urie. (Buhariu, Ebu Davudi, Tirmidhiu)
Mos e lë agjërimin, asgjë nuk është e barabartë me të! (Nesai, Hakimi)
Sa e sa agjërues ka që prej agjërimit të tyre nuk kanë asgjë tjetër, përveç se durojnë urine dhe etjen. (Nesai, Ibn Maxhe)
Agjërimi dhe Kurani, në ditën e Gjykimit dë të ndërmjetësojnë për besimtarin. Agjërimi do të thotë: E kam penguar nga ushqimi dhe epshet, andaj më lejo të ndërmjetësoj për të. Ndërsa Kurani do të thotë: E kam penguar gjatë netëve të flejë, andaj më lejo të ndërmjetësoj për të. Ndërmjetësimi do të miratohet. (Ahmedi)
Ebu Hureira tregon se Muhammedi s.a.v.s. ka thënë:
Secilën punë të mirë të bijve të Ademit, All-llahu i Madhëruar e shpërblen prej dhjetë deri shtatëqind shkallë, me përjashtim të agjërimit. Shpërblimi për agjërimin nuk mund të matet me kurrfarë mase, ngase agjërimi nuk mund të kryhet pa durim, ndërsa All-llahu në Kuran thotë: Vetëm ata që bëhen të durueshëm do të jenë të shpërblyer pa llogari. (Zummer, 10)
Ka tri lloje të durimit: durimi për t’iu nënshtruar All-llahut, durimi për shkak se All-llahu ka urdhëruar ose ka ndaluar diçka dhe durimi ndaj vështirësive të mëdha (sëmundje, plogështi). Të gjitha këto durime përmblidhen në agjërim dhe për këtë arsye, shpërblimi për agjërim është i posaçëm.
Agjërimi është mburojë! (të gjithë muhadithët)
Fjetja e agjëruesit është ibadet, heshtja e tij është tesbih, vepra e tij dyfishohet, lutja e tij pranohet, ndërsa mëkatet i falen (Taberani)
Ramazani është muaji i durimit, ndërsa tri ditë agjërim për çdo muaj e largojnë urrejtjen nga gjoksi. (Ahmedi)
Për çgo gjë ekziston zekati. Zekati për trupin është agjërimi. (Ibn Maxhe)
Lutja e agjëruesit nuk do të refuzohet. (Ahmedi)
Njerëzit do të jenë përherë të rrethuar me të mira, gjersa të shpejtojnë të bëjnë iftar posa të vijë koha. (Buhariu, Muslimi, Tirmidhiu)
Ai që pa ndonjë arsye të madhe prish një ditë ramazani, nuk mund ta kompensojë atë ditë, madje edhe nëse gjithë kohën agjëron. (Buhariu, Tirmidhiu, Muslimi)
Praktikoni syfyrin, aty janë begatitë. (Buhariu, Tirmidhiu, Muslimi)
Ndihmoni me syfyr agjërimin ditor dhe me gjumë pas dreke namazin e natës. (Ibn Huzeime)
Ai që harron se është duke agjëruar dhe nga harresa ha ose pi, le të vazhdojë të agjërojë, atij All-llahu i ka dhënë të hajë dhe të pijë. (Buhariu, Muslimi)
Erdhi një njeri te i dërguari i All-llahut dhe i tha:
- O i dërguar i All-llahut, kam mbaruar, kam gabuar!
I dërguari e pyeti:
- Ç’të ka shkatërruar?
Ai iu përgjigj:
- Kam kryer marrëdhënie seksuale me gruan time në ditën e Ramazanit.
I dërguari I tha:
- A je në gjendje të lirosh një rob?
Ai iu përgjigj:
- Jo!
I dërguari e pyeti:
- A mund të agjërosh dy muaj pa ndërprerë?
Ai iu përgjigj:
- Jo
I dërguari i All-llahut e pyeti: A ke me se t’i ushqesh gjashtëdhjetë të varfër?
Ai iu përgjigj:
- Jo!
Pastaj i dërguari kishte shkuar dhe kishte sjellë një arkë me hurma që t’ua ndante të varfërve.
Ai e pyeti:
- A t’ua ndaj atyre që janë më të varfër se ne, o i dërguar i All-llahut? Pasha All-llahun, nuk ka më të varfër se ne në gjithë krahinën Medine.
I dërguari i All-llahut qeshi dhe tha:
- Shko dhe ushqeje familjen tënde! (Buhariu, Muslimi)
E kanë pyetur Pejgamberin a mund të lahet borxhi i agjërimit pjesë- pjesë? Ai ka thënë se mundet dhe pastaj kishte shtuar:
- Nëse dikush ka borxh dhe e kthen atë pjesë- pjesë, nga një dirhem ose dy, a nuk e lan borxhin?
All-llahu dëshiron të lehtësojë dhe të falë. (Darekutni)
Kush e agjëron Ramazanin dhe i agjëron edhe gjashtë ditë në muajin Sheval, atij i llogaritet sikur të kishte agjëruar një vit. (Muslimi, Tirmidhiu, Ebu Davudi)
Kush e agjëron muajin e Ramazanit, pastaj vazhdon edhe gjashtë ditët e muajit Sheval, do ti llogaritet sikur të kishte agjëruar gjatë tërë kohës. (Buhariu)
Aishja r.a. transmeton se Hamza ibn Amr Eslemi i kishte thënë Pejgamberit të All-llahut:
- Pejgamber i All-llahut, a mund të agjëroj në rrugë (gjatë udhëtimit)?
Ai i qe përgjigjur:
- Nëse do agjëro, nëse do ha! (Buhariu, Muslimi)
Nuk është e mirë të agjëroni kur jeni në rrugë (udhëtim), jeni të detyruar ti pranoni lehtësimet që ju ka dhënë All-llahu i Madhëruar. (Nesai)
Mos agjërimi gjatë udhëtimit është një lehtësim që ju ka dhënë All-llahu juve, prandaj, kushdo që e zbaton ka vepruar mirë, po kush dëshiron të agjërojë nuk ka mëkat. (Muslim, Nesai)
Xhabir ibn Abdullahu transmeton:
Pejgamberi i All-llahut po udhëtonte kur vuri re një grup njerëzish që i bënin hije një njeriu. I pyeti ç’po bënin dhe ata iu përgjigjën se ai njeri po agjëronte. Atëherë Pejgamberi i All-llahut tha:
- Nuk është vepër e mirë agjërrimi në rrugë. (Muslimi, Bejhekiu)
All-llahu i Lartmadhëruar ia ka hequr detyrimin e agjërimit musafirit (gjatë udhëtimit) dhe gjysmën e namazit. (Nesai, Tirmidhiu)
All-llahu i Lartmadhëruar lejon që udhëtari të mos agjërojë dhe ta shkurtojë namazin, kurse shtatzënës dhe gruas me foshnjë në gji i lejohet të mos agjërojë. (Buhariu, Muslimi, Ebu Davudi, Tirmidhiu, Nesai)
Ai që i kalon dhjetë ditë ramazan në itikaf, është sikur ta kishte kryer dy herë haxhxhin dhe dy herë umren. (Bejhekiu)
vec_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn min_Latn als_Latn als_Latn als_Latn min_Latn als_Latn als_Latn min_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn hau_Latn als_Latn als_Latn als_Latn als_Latn als_Latn